Κείμενο 2: *Η μητέρα συχνά εργάζεται* – Ν. Γλώσσα Β΄Ενοτ.2 (σ. 29)

 Με την πάροδο των ετών παρατηρούμε ότι **όλο και περισσότερες γυναίκες** σ' όλα τα κράτη του κόσμου, της Ευρώπης και στη χώρα μας **συμμετέχουν ενεργά στην αγορά εργασίας**, διεκδικώντας επαγγελματική απασχόληση. Αυτό σημαίνει ότι, καθώς η μητέρα βρίσκεται πολλές ώρες στη δουλειά, **η φροντίδα για το σπίτι** και τα μέλη της οικογένειας **απαιτεί αλλαγές**: **οι παραδοσιακοί ρόλοι αναθεωρούνται**, οι ευθύνες μοιράζονται, **όλοι χρειάζεται να αναλάβουν δουλειές**, ώστε το σύστημα της οικογένειας να συνεχίσει να λειτουργεί αποτελεσματικά ως προς τις ανάγκες που υπάρχουν.

 Οι **γονείς αναγκάζονται να δουλεύουν ολοένα και περισσότερο** σε εργασίες, που γίνονται σταδιακά όλο και πιο απαιτητικές. **Οι συνθήκες των μεγαλουπόλεων δεν είναι ιδιαίτερα φιλικές** για τους κατοίκους τους. **Ο βιοπορισμός, πιθανόν, να εξαντλεί τους ανθρώπους** και τις δυνάμεις τους. Η υπερένταση, οι συγκρούσεις και το άγχος αποτελούν καθημερινό μέρος της ζωής στη σημερινή εποχή. Έτσι, **γυρίζουν στο σπίτι κουρασμένοι**, χωρίς ψυχικά και σωματικά αποθέματα. Η ενασχόληση με τα παιδιά τους μετατρέπεται σε μια σειρά από ενέργειες ρουτίνας. **Τα συναισθηματικά προβλήματα των εφήβων παίρνουν, συχνά, τη μορφή μπελά για τους γονείς**, που προσπαθούν να τελειώσουν τη μέρα τους, χωρίς άλλες συγκρούσεις και βάσανα σαν εκείνα που αντιμετώπισαν στη δουλειά τους. **Οι έφηβοι αισθάνονται ότι παραμελούνται** και ότι **τα προβλήματά τους μένουν χωρίς απάντηση**, λύση ή και στήριξη από τους μεγάλους. Η άρνηση, η σιωπή, η αναβολή, η έλλειψη σεβασμού γεννούν **προβλήματα που συσσωρεύονται** και, όταν δεν αντιμετωπίζονται έγκαιρα και ουσιαστικά, **οδηγούν τους εφήβους σε παραπτωματική συμπεριφορά**.

 Ωστόσο, **η επαγγελματική δραστηριότητα της μητέρας δεν είναι απειλητική** για την ισορροπία και τη συνοχή της οικογένειας. Η εργαζόμενη μητέρα **ενισχύει οικονομικά** την οικογένεια, αλλά και η ίδια μέσα από τη δουλειά της **αισθάνεται δραστήρια και πιο ολοκληρωμένη**, κάτι που έχει θετική επίπτωση και στην **ισορροπημένη σχέση με τα παιδιά της.**

*(Γονείς: όταν τα πράγματα… δεν πάνε καλά*, ενημερωτικό φυλλάδιο του ΥΠΕΠΘ, Παιδαγ. Ινστιτούτο, 2000*)*

**\***λέξεις ή φράσεις-κλειδιά **= αυτές με έντονα γράμματα**

1η παρ/φος: **Πλαγιότιτλος** 🡪 Αύξηση γυναικείας εργασίας παγκοσμίως και αναθεώρηση παραδοσιακών ρόλων με τη συμμετοχή όλων στην οικογένεια.

2η παρ/φος: **Πλαγιότιτλος** 🡪 Η πολύωρη και εξαντλητική γονεϊκή εργασία στις μεγαλουπόλεις ως αιτία της ελλειμματικής επικοινωνίας γονέων – εφήβων και της συνακόλουθης παραβατικής συμπεριφοράς των δεύτερων.

3η παρ/φος: **Πλαγιότιτλος** 🡪 Θετικές συνέπειες της γυναικείας επαγγελματικής δραστηριότητας για την οικογένεια.

**☺** Για τη σύνταξη της **π ε ρ ί λ η ψ η ς** αναδιατυπώνουμε το περιεχόμενο του κειμένου στηριζόμενοι στους *πλαγιότιτλους.* Δεν ξεχνάμε, αλλά χρησιμοποιούμε τις διαρθρωτικές λέξεις-φράσεις και επιχειρούμε να συνθέσουμε το κείμενο!

**ΠΕΡΙΛΗΨΗ**

**Το κείμενο αναφέρεται** στην και τις

 σε ολόκληρη την . **Συγκεκριμένα, διαπιστώνεται ότι** η των τελευταίων χρόνων έχει επιφέρει στην οικογένεια με αναθέσεις ευθυνών σε όλα τα μέλη. **Στη συνέχεια,** **ο συγγραφέας προβληματίζεται αναφορικά με** την

 και τις συνέπειές της στη

 . **Επισημαίνει** την ψυχική εξάντληση των γονέων και την

 με τους εφήβους, γεγονός που μπορεί να οδηγήσει τους τελευταίους σε . **Ολοκληρώνοντας, ο συγγραφέας προβάλλει** τις θετικές για την οικογένεια συνέπειες της γυναικείας εργασίας υποστηρίζοντας ότι

 , στοιχείο που έχει θετικό αντίκτυπο και

 .